અહીં વડા પ્રધાન નરેન્દ્ર મોદીએ ગુરુવારે રશિયાના રાષ્ટ્રપતિ પુતિન અને ચીનના રાષ્ટ્રપતિ જિનપિન સાથે મુલાકાત કરી હતી. 

કિર્ગિસ્તાન પહોંચવા માટે વડા પ્રધાન નરેન્દ્ર મોદીએ ઓમાન અને ઈરાકની ઍર સ્પેસનો ઉપયોગ કર્યો હતો. 

જોકે, વડા પ્રધાન તો આ રીતે અહીં પહોંચી ગયા પરંતુ બિશ્કેકમાં રહેલા ભારતીય વિદ્યાર્થીઓનું કહેવું છે કે જ્યારથી પાકિસ્તાને પોતાની ઍર સ્પેસ પર પ્રતિબંધ મૂક્યો છે ત્યારથી તેમની મુશ્કેલીઓ વધી ગઈ છે. 

બીબીસી સંવાદદાતા વિનિત ખરેએ બિશ્કેકમાં અભ્યાસ કરતા કેટલાક ભારતીય વિદ્યાર્થીઓ સાથે વાત કરી હતી. 

કાશ્મીરના વિદ્યાર્થી મલિક સૈફુલ્લાહ 

મારું નામ મલિક સૈફુલ્લાહ છે. હું શ્રીનગરનો રહેવાસી છું. હું બિશ્કેકની કિર્ગિસ્તાન સ્ટેટ મેડિકલ યુનિવર્સિટીમાં ભણું છું. અહીં લગભગ 1,000 ભારતીય વિદ્યાર્થીઓ ભણે છે. 

જ્યારથી પાકિસ્તાન તરફથી ઍર સ્પેસ બંધ કરવાની ઘોષણા કરવામાં આવી છે, ત્યારથી વિદ્યાર્થીઓ ખૂબ પરેશાન છે. 

અમને ટિકિટ તો મળી રહી છે પરંતુ એક વખત ભારત જવા માટે 500 અમેરિકી ડૉલર (આશરે 35,000 રૂપિયા)નો ખર્ચ થાય છે. 

ગયા વર્ષે તો આટલા રૂપિયામાં ભારત જઈને અમે ફરીથી બિશ્કેક આવી જતા હતા. 

કેટલાક વિદ્યાર્થીઓને તો ગયા વર્ષે 400 ડૉલરમાં ટિકિટ મળી ગઈ હતી.  ટ્રાવેલ એજન્ટ પાસે જાવ તો કહે છે કાલે આવજો. 

ઑનલાઇન પણ ટિકિટ ઉપલબ્ધ નથી, જેથી ખૂબ જ મુશ્કેલી પડી રહી છે. 

અહીં ટ્રાવેલ એજન્ટ પહેલાથી જ ટિકિટ બુક કરી લે છે. તેમને ખબર છે કે જૂન મહિનામાં અહીંથી વિદ્યાર્થીઓ ભારત જાય છે. જેના કારણે કોઈ ઑનલાઇન ટિકિટ હોતી નથી. ઘરેથી પણ અમને વારંવાર ફોન આવ્યા કરે છે. 

મારા (કાશ્મીર ને) કારણે હિંદુસ્તાન અને પાકિસ્તાન લડી રહ્યા છે અને ગરીબી બંને જગ્યાએ છે. 

કોન હેરાન થઈ રહ્યા છે, કાશ્મીરના લોકો અને ભારતીય સેના. બિશ્કેકમાં ભારત અને પાકિસ્તાનના વિદ્યાર્થીઓ એક થાળીમાં ખાય છે. 

અમે વિચાર્યું હતું કે જ્યાં આ સંમેલન થાય છે ત્યાં અમે શાંતિપૂર્ણ પ્રદર્શન કરીશું. 

અમે એ સંદેશ આપવાની કોશિશ કરીશું કે તમે લોકો તો મજા કરી રહ્યા છો અમે મરી રહ્યા છીએ. અમારો તો ખયાલ કરો. 

હું મધ્યમ વર્ગમાંથી આવું છું. અમારી પાસે એટલા પૈસા નથી કે અમે ભારતમાં કે બીજા દેશમાં એમબીબીએસ કરી શકીએ. 

આ ખૂબ સસ્તો દેશ છે. જે મેડિકલ ડિગ્રી માટે ભારતમાં 50 લાખ લાગે છે, તે અહીં 20 લાખ રૂપિયામાં મળી જાય છે. 

ભારત જેવું ભણતર અહીં નથી પરંતુ માહોલ ભણવાનો છે. ઘણા વિદ્યાર્થીઓએ બૅન્કમાંથી લોન... \n\nમને ઉપરના લેખ માટે સારું શીર્ષક આપો.
'પીએમ મોદી તો ઓમાનના રસ્તે આવી ગયા પરંતુ અમે ભારત કેમ જઈએ?'